হাত দিয়ে নাইট পার্টিতে সাহেব-সুস্মিতা

কলকাতা: সুস্মিতা দে (Sushmita Dey) ও সাহেব ভট্টাচার্যকে (Saheb Bhattacharjee) শ্যুটিং ছাড়াও দুজনকে প্রায় এক সঙ্গে দেখা যায়। তাঁদের দুজনের প্রোফাইল খুললেই কেবল এখন একে অপরের সঙ্গে ছবি।যদিও প্রেম নিয়ে প্রশ্ন করলেই, সটান ‘না’ করছেন সাহেব-সুস্মিতা। তবে ফেলুদা কথায় সামথিং ফিসি… দুজনকে হাতে হাত দিয়ে নাইট পার্টিতে দেখা গেল। ভালবাসা রঙের মাখামাখি সাহেব-সুস্মিতা।

জনপ্রিয় মেগা ‘কথা’। পর্দার ‘গোবর দেবী’ ও ‘পাচক মশাই’কে নিয়ে দর্শকদের উন্মাদনার শেষ নেই। পর্দার বাইরেও দুজনের রসায়ন নিয়ে চর্চার কোনো অন্ত নেই। শোনা যায়,দুজনের প্রেম নাকি রিল লাইফকে টপকে, এসে গিয়েছে রিয়েলেও। মানে বাস্তবেও জমেছে সাহেব ও সুস্মিতার প্রেম। আর এবার দুজনে একসঙ্গে হাজির হন নাইট পার্টিতে। সাহেব সুস্মিতার কাঁধে হাত দিয়ে ছবিও তোলেন। লাল ডিপকাট ওয়ান পিসে সাহেব সঙ্গে পোজ দিলেন সুস্মিতা। শুধু কি তাই ক্যামেরার সামনেই একে অপরের বেশ কাছে দাঁড়িয়ে হাতে হাত রেখে কথা বলছেন। তাঁদের প্রেমচর্চাকে যেন আরও দিল উসকে।